%
 Средна цена
 818
 763
 812
 778
 Всички други държави, с изключение на Аржентина, Индонезия, Малайзия и КНР
 Обем (в тонове)
 90 620
 169 864
 181 209
 174 938
 Индекс
 100
 187
 200
 193
 Пазарен дял
 0,8 %
 1,5 %
 1,3 %
 1,1 %
 Средна цена
 771
 789
 894
 852
 Източник: база данни Surveillance 2
 (368)
 През 2017 г. вносът от Аржентина е достигнал пазарен дял от 2,8 %, като през разследвания период той се е увеличил до почти 10 %. Този внос е бил предмет на предишно разследване, в резултат на което през февруари 2019 г. е било наложено окончателно изравнително мито (64) и са били приети предложенията за гаранции (65). Разследването е показало, че по това време субсидираният внос е заплашвал да причини съществена вреда на промишлеността на Съюза в края на разследвания период по този случай, т.е. края на 2017 г.
 (369)
 На вноса от Аржентина до известна степен се дължи отрицателното развитие на някои показатели за вредата, като например загубата на пазарен дял на промишлеността на Съюза и нейната неспособност да се възползва напълно от нарастващото потребление в Съюза по време на разследвания период. По-конкретно, средната цена на вноса от Индонезия от 671 EUR/тон през разследвания период е била по-висока от цената на вноса от Аржентина през разследвания период, която е 621 EUR/тон.
 (370)
 На опасността от причиняване на вреда от вноса от Аржентина в миналото обаче, включително много ниските ѝ цени, беше противодействано чрез налагането на изравнителни мита и приемането на предложенията за гаранции през февруари 2019 г. Следователно от този момент нататък вносът от Индонезия се превърна в основната причина за опасността от причиняване на вреда за промишлеността на Съюза, т.е. вносът от Аржентина не отслабва причинно-следствената връзка между субсидирания внос и опасността от съществена вреда, тъй като не прави тази връзка недействителна или несъществена.
 (371)
 Вносът от Малайзия е бил на стабилно равнище през целия разглеждан период и е имал пазарен дял между 2,4 % и 3,0 %, а цените са били значително по-високи (899 EUR/тон) от индонезийските цени (671 EUR/тон) и дори по-високи от продажните цени на Съюза. Следователно този внос не отслабва причинно-следствената връзка.
 (372)
 Вносът от КНР постоянно е нараствал през разглеждания период, достигайки пазарен дял от 1,7 % през разследвания период. Въпреки това вносът от КНР е значително по-малък като обем от този от Индонезия, а цените от КНР са значително по-високи (778 EUR/тон) в сравнение с индонезийските цени (671 EUR/тон). Следователно този внос не отслабва причинно-следствената връзка.
 (373)
 Вносът от трети държави, различни от Аржентина, Индонезия, КНР и Малайзия, не е надвишавал комбиниран пазарен дял от 1,5 %. Поради това нито една от тези други държави не може да е оказала значително влияние върху промишлеността на Съюза, по-специално като се имат предвид ограничените количества на този внос.
 (374)
 Въз основа на горепосочения анализ Комисията заключи, че вносът от други държави не е отслабил причинно-следствената връзка между субсидирания внос и опасността от причиняване на вреда за промишлеността на Съюза по време на разследвания период.
 6.2.2. Равнище на износа на